Munthilan (basa Indonésia Kacamatan Muntilan) iku kacamatan ing kabupatèn Magelang, Jawa Tengah, Indonésia. Muntilan dumunung ing jalur sepur tuwa tumuju Magelang sing saiki wis ora mlaku manèh. Kutha kacamatan iki dumunung ing jalur lelungan wisata tumuju Candhi Barabudhur saka Yogyakarta. Wiwitané minangka papan kalungguhan wedana, Muntilan dadi kutha dagang utama ing pèrèng kulon Gunung Merapi.